Document ID: 31995R2399

ΚΑΝΟΝΙΣΜΟΣ (ΕΚ) αριθ. 2399/95 ΤΗΣ ΕΠΙΤΡΟΠΗΣ της 12ης Οκτωβρίου 1995 για τροποποίηση των ενδεικτικών ανωτάτων ορίων που προβλέπονται από τον κανονισμό (ΕΟΚ) αριθ. 1112/93 στα πλαίσια του συμπληρωματικού μηχανισμού στις συναλλαγές με την Ισπανία στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 83 και το άρθρο 85 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1112/93 της Επιτροπής (1), όπως τροποποιήθηκε τελευταία από τον κανονισμό (ΕΚ) αριθ. 3083/94 (2), καθόρισε για το πέμπτο και έκτο δίμηνο του 1995 τα ενδεικτικά ανώτατα όρια εισαγωγής για τα ζωντανά ζώα που προέρχονται από την Κοινότητα με τη σύνθεσή της στις 31 Δεκεμβρίου 1985 7 ότι, όσον αφορά τα ζωντανά βοοειδή η Επιτροπή, με τον κανονισμό (ΕΚ) αριθ. 2275/95 (3), ανέστειλε προσωρινά την έκδοση πιστοποιητικών ΣΜΣ ως συντηρητικό μέτρο 7 ότι λαμβανομένης υπόψη της προβλεπομένης εξελίξεως τις ισπανικής αγοράς και ως συντηρητικό μέτρο κατ' εφαρμογήν του άρθρου 85 παράγραφος 3 της πράξης προσχώρησης, θα πρέπει να αυξηθεί το ανώτατο ενδεικτικό όριο που καθορίστηκε για το πέμπτο και έκτο δίμηνο του 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα Ι του κανονισμού (ΕΟΚ) αριθ. 1112/93 αντικαθίσταται από το παράρτημα του παρόντος κανονισμού.
2. Οι αιτήσεις για τη χορήγηση πιστοποιητικού ΣΜΣ μπορούν να υποβληθούν από την ημερομηνία ενάρξεως ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Οκτωβρίου 1995.

Labels: 3
18
6